
Výzva na predloženie cenovej ponuky v rámci prieskumu trhu 
NÁZOV, ADRESA A KONTAKTNÉ MIESTO VEREJNÉHO OBSTARÁVATEĽA
Názov, adresa a kontaktné miesto verejného obstarávateľa
Názov: Ministerstvo vnútra SR, Prezídium Hasičského a záchranného zboru
Adresa: Drieňová 22, 826 86 Bratislava 
Krajina: Slovenská republika
Internetová adresa organizácie /URL/: http://www.minv.sk/
Kontaktná osoba: mjr. Bc. Daniela Lukačovičová Tomíková
Tel. č. kontaktnej osoby: +421 2 4859 3438
E-mail kontaktnej osoby: daniela.tomikova@minv.sk  
Odkaz na webové sídlo kde je výzva dostupná: 
https://josephine.proebiz.com/sk/promoter/tender/84126/general

Názov zákazky: Prívesný vozík na ekologické havárie s príslušenstvom
Druh zákazky: tovar
Počet : 2 ks
Spoločný slovník obstarávania (CPV): 34223300-9 – prívesy
                                                                  
Rozdelenie predmetu zákazky na časti: Požaduje sa predloženie ponuky na celý predmet zákazky, predmet zákazky nie je rozdelený na časti.

Miesto plnenia: Krajské riaditeľstvo HaZZ v Nitre, Dolnočermánska 64, 949 11 Nitra
Lehota dodania: do 80 dní od vystavenia objednávky

Opis predmetu zákazky: je špecifikovaný v prílohe č. 1 – opis predmetu zákazky / vlastný návrh plnenia

Komunikácia pri zisťovaní predpokladanej hodnoty zákazky: 
Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému https://josephine.proebiz.com v položke „Knižnica manuálov a odkazov“).

Spôsob predkladania cenových ponúk PHZ: 
Formou predloženia ponuky do predmetnej zákazky v elektronickej podobe v systéme JOSEPHINE umiestnenom na webovej adrese https://josephine.proebiz.com .


Hlavné podmienky financovania a platobné dojednania: 
Verejný obstarávateľ môže po odsúhlasení sekciou verejného obstarávania MV SR zaslať záväznú objednávku alebo uzatvoriť zmluvu so záujemcom, ktorého cenová ponuka t. j. celková cena za predmet zákazky v EUR bez DPH bude najnižšia (z ponúk predložených v lehote na predkladanie ponúk) a za predpokladu, že spĺňa/splní všetky požiadavky verejného obstarávateľa uvedené v tejto výzve na predloženie cenovej ponuky v rámci prieskumu trhu na určenie predpokladanej hodnoty zákazky. 

V cenovej ponuke musia byť zahrnuté všetky náklady uchádzača spojené s dodaním tovaru, vrátane dopravy, manipulácie, vyloženie tovaru v mieste dodania a iných možných nákladov spojených s dodaním tovaru.
Cena musí byť uvedená ako cena bez DPH, sadzba DPH, výška DPH a cena s DPH. 

Verejný obstarávateľ neposkytuje preddavky.
Ak uchádzač nie je platiteľom DPH, na túto skutočnosť v ponuke upozorní.

Záujemca predloží s vyčíslením PHZ aj nasledovné vyplnené tlačivá: 
·    V zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov jeho súhlas so spracovaním osobných údajov (tlačivo na súhlas je v prílohe).
·    Vyhlásenie, že v súlade s § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (tlačivo o vyhlásení je v prílohe). 

Doplňujúce informácie: 

Uchádzač musí predložiť v rámci cenovej ponuky vyplnený vlastný návrh plnenia 
(príloha č. 1) a štruktúrovaný rozpočet (príloha č. 2), ktoré sú súčasťou prílohy tejto výzvy.
Predmet zákazky bude financovaný z projektu : HUSK/2302/1.2/022 SAFEWATER .



V Bratislave,  dňa 5.11.2026                                                
                                                   



